Babelscape/SREDFM huggingface dataset:
Φασούλα Κελοκεδάρων

Η Φασούλα Κελοκεδάρων είναι κοινότητα της επαρχίας Πάφου στην Κύπρο.
Φοίτη

Η Φοίτη είναι κοινότητα της επαρχίας Πάφου στην Κύπρο.
Χολέτρια

Τα Χολέτρια είναι κοινότητα της επαρχίας Πάφου στην Κύπρο.
Πούντα Λα Μαρμόρα

Η Πούντα Λα Μαρμόρα ("Punta La Marmora", σαρδην. "Perdas Carpìas") είναι κορυφή των ορέων Τζενναρτζέντου, στην κεντρική Σαρδηνία (Ιταλία).
Φιλολογική Σχολή του Ζάγκρεμπ

Η Φιλολογική Σχολή του Ζάγκρεμπ () ήταν φιλολογική σχολή του 19ου αιώνα που λειτουργούσε στο Ζάγκρεμπ, προσφέροντας ένα σύνολο λύσεων για τα ζητήματα που αφορούσαν την τυποποίηση της κροατικής λογοτεχνικής γλώσσας. Οδηγήθηκε από τον Αντόλφο Βέμπερ Τκάλτσεβιτς. Στη δεκαετία του 1860 κυριαρχούσε τη κροατική πολιτιστική ζωή, αξιοποιώντας τις γλωσσικές και ιδεολογικές αντιλήψεις που προτείνονταν από τα μέλη του Ιλλυρικού κινήματος.

Οι λύσεις που πρότεινε η σχολή του Ζάγκρεμπ ήταν συνδυασμός των παραδοσιακών ορθογραφικών πρακτικών καθώς και η συγχώνευση των διάφορων τεχνητών και διαλεκτικών χαρακτηριστικών που θα ικανοποιήσουν τις ανάγκες των περισσότερων φυσικών ομιλητών. Μεταξύ αυτών είναι:

* μορφωνολογική ορθογραφία (π.χ. "sudca" "του δικαστή", σε αντίθεση με το "suca")
* κατάληξη "-ah" για τη γενική πληθυντικού η οποία τους έδωσε το κοροϊδευτικό παρατσούκλι "ahavci" ("Αχαβιανοί")
* παλιές καταλήξεις πτώσεων στον πληθυντικό της δοτικής, τοπικής και οργανικής (π.χ. "nožim", "nožih", "noži")
* χρήση του γράμματος "ě" για τις αντανακλάσεις του πρωτοσλαβικού ήχου γιατ (π. χ. "rěčnik")
* γραφή του "er" για το συλλαβικό /r/ (π.χ. "perst")

Οι πιο σημαντικοί γραμματιστές της σχολής ήταν οι Βιέκοσλαβ Μπάμπουκιτς, Αντούν Μαζουράνιτς και Αντόλφο Βέμπερ Τκάλτσεβιτς. Στο χώρο της λεξικογραφίας, ο κροατοποιημένος σλοβάκος Μπογκοσλάβ Σούλεκ ήρθε στο προσκήνιο, ιδιαίτερα στην περιοχή της αγνότητας, όπου επινόησε γενναιόδωρα νεολογισμούς και δανείστηκε λέξεις από άλλες Σλαβικές γλώσσες για τις μη Σλαβικές δανεικές λέξεις. Ο νεαρός Βάτροσλαβ Γιάγκιτς ήταν σταθερός υποστηρικτής των ιδεών της σχολής του Ζάγκρεμπ, αλλά τελικά την εγκατέλειψε.

Η φιλολογική σχολή του Ζάγκρεμπ ήταν κυρίαρχη σε σχέση με τις αντίπαλες Φιλολογικές Σχολές της Ριέκας και του Ζάνταρ. Η σχολή του Ζάγκρεμπ άρχισε να μειώνεται μόνο με την έλευση των Κροάτων Βουκοβινιανών.
Πόρτο Εμπέντοκλε

Το Πόρτο Εμπέντοκλε ("Porto Empedocle", αποκαλούμενο από τους Σικελούς και με την παλαιά ονομασία "Marina") είναι πόλη και δήμος ("comune") της Ιταλίας, στη νότια ακτή της Σικελίας, υπαγόμενη διοικητικά στην Επαρχία του Αγκριτζέντο. Πήρε το σημερινό όνομά της από τον αρχαίο Έλληνα προσωκρατικό φιλόσοφο Εμπεδοκλή, πολίτη της κοντινής πόλεως του Ακράγαντα (σημερινό Αγκριτζέντο). Ο πληθυσμός του Πόρτο Εμπέντοκλε τον Νοέμβριο του 2017 ήταν 17.936 κάτοικοι και το μεσοσταθμικό του υψόμετρο 2 μέτρα, ενώ ο δήμος έχει έκταση 25,23 τετραγωνικά χιλιόμετρα.

Οι κάτοικοι του Πόρτο Εμπέντοκλε ασχολούνται κυρίως με τη γεωργία, την αλιεία, τη σιδηρουργία, τη φαρμακευτική και την επεξεργασία ορυκτού αλατιού.

Ο Αυτοκράτορας Κάρολος Κουίντος διέταξε κατά τον 15ο αιώνα την ανέγερση στην τοποθεσία αυτή ενός πύργου για να προστατεύει τα αποθηκευμένα σιτηρά της περιοχής. Ο πύργος μετατράπηκε αργότερα σε φυλακή και σήμερα στεγάζει πολιτιστικό κέντρο.

Το εμπόριο αυξήθηκε στο μικρό λιμάνι μετά την ολοκλήρωση της κατασκευής λιμενοβραχίονα το 1763. Ο οικισμός έγινε αυτόνομος δήμος το 1853. Αρχικώς ονομαζόταν Μαρίνα ντι Τζιρτζέντι (Marina di Girgenti, δηλαδή «παραλία του Αγκριτζέντο») και μετά την κατασκευή του λιμενοβραχίονα Μόλο ντι Τζιρτζέντι ("Molo di Girgenti", «μώλος του Αγκριτζέντο»). Η πόλη πήρε τη σημερινή της ονομασία το 1863.

Από το 2003 ως το 2009 η πόλη μετονομάσθηκε προσωρινά σε «Πόρτο Εμπέντοκλε Βιγκάτα» ("Porto Empedocle Vigata"), από το όνομα της φανταστικής πόλεως στην οποία διαδραματίζεται η υπόθεση των δημοφιλών μυθιστορημάτων του Ιταλού συγγραφέα Αντρέα Καμιλλέρι. Ο Καμιλλέρι γεννήθηκε στην πόλη το 1925.

Ο κεντρικός ενοριακός ναός του οικισμού, που υπάγεται στην Αρχιεπισκοπή του Ακράγαντος, είναι αφιερωμένος στην Αγία Μαρία "del Buon Consiglio". Ωστόσο ο πολιούχος άγιος είναι ο Γερλάνδος του Ακράγαντος, μεσαιωνικός επίσκοπος του Ακράγαντα (εορτάζει στις 25 Φεβρουαρίου). Το ιδιάζον αξιοθέατο τοπίο της βραχώδους ακτής Σκάλα ντέι Τούρκι βρίσκεται κοντά στο Πόρτο Εμπέντοκλε.
Κάτω Πάφος

Η Κάτω Πάφος είναι συνοικία του Δήμου Πάφου.
Μούτταλλος

Ο Μούτταλλος είναι συνοικία του Δήμου Πάφου.
Πωλ Κίπκοετς

Ο Πωλ Κίπκοετς ("Paul Kipkoech", 6 Ιανουαρίου 1963 – 16 Μαρτίου 1995) ήταν Κενυάτης δρομέας αντοχής (μεγάλων αποστάσεων), που έτρεχε κυρίως στον δρόμο 10.000 μέτρων και σε αγώνες ανώμαλου δρόμου. Δεν πρέπει να συγχέεται με τους αρκετούς άλλους σημαντικούς Κενυάτες δρομείς που φέρουν το ίδιο επώνυμο. Στα 10.000 μέτρα ανακηρύχθηκε παγκόσμιος πρωταθλητής το 1987.

Ο Κίπκοετς γεννήθηκε στην πόλη Κάπσαμπετ της δυτικής Κένυας. Το 1986 πέτυχε τον τρίτο καλύτερο χρόνο του έτους εκείνου παγκοσμίως στον δρόμο 3000 μέτρων με 7.39,38, πίσω από τους χρόνους των Σαΐντ Αουίτα και Σύντνεϋ Μαρή.

Η σταδιοδρομία του έληξε πρόωρα, το 1991, εξαιτίας ασθένειας. Πέθανε σε νοσοκομείο του Ελντορέτ σε ηλικία μόλις 32 ετών.
Απλάντα

Η Απλάντα είναι κοινότητα της επαρχίας Λάρνακας στην Κύπρο.
Κόσιη

Η Κόσιη είναι ένα εγκαταλελειμμένο χωριό της επαρχίας Λάρνακας στην Κύπρο.
Πετροφάνι

Το Πετροφάνι είναι ένα εγκαταλελειμμένο χωριό της επαρχίας Λάρνακας στην Κύπρο.
Γιιτλέρ

Το Γιιτλέρ είναι χωριό της επαρχίας Λεφκόσας στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άρσος Λάρνακας. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Σοφτάδες

Οι Σοφτάδες είναι κοινότητα της επαρχίας Λάρνακας στην Κύπρο.
Κιρίκκαλε

Το Κιρίκκαλε είναι χωριό της επαρχίας Λεφκόσας στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άρσος Λάρνακας. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Άγιοι Ανάργυροι Ι

Οι Άγιοι Ανάργυροι Ι είναι συνοικία του Δήμου Λάρνακας.
Anticlea elegans

Το Anticlea elegans, προηγουμένως Zygadenus elegans, είναι ένα είδος που ανήκει στην οικογένεια Λειριοειδή.
Τσακιλερό

Το Τσακιλερό είναι συνοικία του Δήμου Λάρνακας.
Μαρία Λουθ Μοράλες

Η Μαρία Λουθ Μοράλες Γοδόι (Λα Κορούνια, 1889 - Βαρκελώνη, 1980) ήταν πρωτοποριακή Ισπανίδα πολιτιστική δημοσιογράφος και συγγραφέας του 20ου αιώνα.

Ήταν η πρώτη γυναίκα στην Ισπανία που διεύθυνε μια εθνική εφημερίδα, τη La Vanguardia, την οποία διεύθυνε κατά τη διάρκεια του 1936 και 1937 στην αρχή του Ισπανικού εμφυλίου πολέμου.

Το 1939, ήταν υπό κράτηση για 40 ημέρες και δεν μπόρεσε να εργαστεί επαγγελματικά λόγω του Φρανκισμού. Με την μετάβαση στη δημοκρατία συνέχισε το έργο της σε συνεργασία με την Diario de Barcelona μέχρι το θάνατό της στην ηλικία των 91 ετών. Έπαιξε καθοριστικό ρόλο στην ενσωμάτωση των γυναικών στη δημοσιογραφική και λογοτεχνική δραστηριότητα στην Ισπανία του 20ού αιώνα.
Κλαίρη του Βελγίου

Η Κλαίρη του Βελγίου ("Claire de Belgique", γεννημένη ως Κλαίρη Λουίζα Κουμς "Claire Louise Coombs", 18 Ιανουαρίου 1974 -) είναι η σύζυγος του Πρίγκιπα Λαυρέντιου του Βελγίου.
Χάμενκιρο

Το Χάμενκιρο (φινλανδικά: Hämeenkyrö, σουηδικά: Tavastkyro) είναι δήμος της Φινλανδίας.

Αποτελεί μέρος της περιοχής της Πιρκανμάα. Ο δήμος έχει πληθυσμό 10.632 κατοίκων (31 Αυγούστου 2017) και καλύπτει έκταση 505.10 τ.χλμ. από τα οποία 41.34 τ.χλμ. είναι νερό. Η πληθυσμιακή πυκνότητα είναι 22.93 κάτοικοι ανά χιλιόμετρο

Ο δήμος είναι μονόγλωσσος στα φινλανδικά.

Ο Φρανς Έμιλ Σίλανπαα, ο οποίος έχει βραβευτεί με Νόμπελ Λογοτεχνίας, γεννήθηκε στο Χάμενκιρο. Το οικόσημο του Χάμενκιρο σχεδιάστηκε από τον Γκούσταφ φον Νούμερς.
Ματέο Σαλβίνι

Ο Ματέο Σαλβίνι ("Matteo Salvini", 9 Μαρτίου 1973) είναι Ιταλός πολιτικός, ο οποίος από την 1η Ιουνίου 2018 διατελεί αντιπρόεδρος της Κυβέρνησης της Ιταλίας και υπουργός Εσωτερικών. Επιπλέον, είναι ομοσπονδιακός γραμματέας της Λέγκας του Βορρά από τον Δεκέμβριο του 2013 και ο ηγέτης του κόμματος Noi con Salvini (Μαζί με τον Σαλβίνι) από τον Δεκέμβριο του 2014. Είναι γερουσιαστής στην ιταλική Γερουσία από τον Μάρτιο του 2018. Επίσης, διετέλεσε ευρωβουλευτής από το 2004 έως το 2018.

Έχει θεωρηθεί ένας σκληρός ευρωσκεπτικιστής πολιτικός, που έχει έντονη κριτική άποψη για την Ευρωπαϊκή Ένωση και ειδικά για το ευρώ. Ο Σαλβίνι αντιτίθεται στην παράνομη μετανάστευση στην Ιταλία και την ΕΕ, καθώς και στη διαχείριση των αιτούντων άσυλο από την ΕΕ. Θεωρείται, επίσης, ένας από τους κυριότερους ηγέτες του λαϊκιστικού κύματος που συγκλόνισε την Ευρώπη κατά τη δεκαετία του 2010 και μέλος του νεο-εθνικιστικού κινήματος, μίας δεξιάς ιδεολογίας που έδωσε έμφαση στην αντι-παγκοσμιοποίηση, στον εθνικισμό και στον προστατευτισμό.

Ο Σαλβίνι αποκαλείται "Ο Αρχηγός" (Il Capitano) από τους υποστηρικτές του. Πολλοί πολιτικοί σχολιαστές και εφημερίδες, όπως ο Guardian, οι New York Times, οι Financial Times, ο The Economist και η Huffington Post, τον χαρακτήρισαν ως τον πιο ισχυρό και επιφανή άνθρωπο στην Ιταλία σήμερα. Οι πολιτικές του απόψεις έχουν χαρακτηριστεί από τις βρετανικές ιστοσελίδες The Guardian και The Independent ως ακροδεξιές.
Αντόνιο Ταγιάνι

Ο Αντόνιο Ταγιάνι ("Antonio Tajani", 4 Αυγούστου 1953) είναι Ιταλός πολιτικός, ο οποίος από τον Ιανουάριο του 2017 έως τον Ιούλιο του 2019, διετέλεσε πρόεδρος του Ευρωπαϊκού Κοινοβουλίου.

Στο παρελθόν, είχε διατελέσει ένας από τους δεκατέσσερις αντιπροέδρους του Ευρωπαϊκού Κοινοβουλίου από το 2014 έως το 2016, Επίτροπος Βιομηχανίας και Επιχειρηματικότητας από το 2010 έως το 2014 και Επίτροπος Μεταφορών από το 2008 έως το 2010. Είναι ευρωβουλευτής από το 2014 και προηγουμένως ήταν από το 1994 έως το 2008.

Κατά την πορεία προς τις Ιταλικές Εκλογές του 2018, ανακοίνωσε μέσω του λογαριασμού του στο Twitter ότι θα είναι διαθέσιμος "να υπηρετήσει την Ιταλία", εξ ονόματος της Forza Italia, αλλά ότι "όλες οι περαιτέρω αποφάσεις θα ληφθούν τώρα από τους συμπολίτες μας και τον Πρόεδρο της Δημοκρατίας".
Λουκία Πάππου

Η Λουκία Πάππου (1908 - 1973) ήταν η πρώτη ελληνίδα οδηγός αγώνων.
Σελενίτσα

Η Σελενίτσα () είναι δήμος στον νομό Αυλώνα, στη νοτιοδυτική Αλβανία. Ο δήμος σχηματίστηκε το 2015 με τη μεταρρύθμιση της τοπικής αυτοδιοίκησης μετά από συγχώνευση των δήμους Αρμέν, Μπρατάι, Κοτέ, Σελενίτσα, Σεβαστέρ και Βλαχινέ που έγιναν δημοτικές ενότητες. Η έδρα του δήμου βρίσκεται στην πόλη Σελενίτσα. Ο συνολικός πληθυσμός είναι 18.476 άτομα (απογραφή 2011) και η συνολική έκταση 561,24 τ.χλμ.. Ο πληθυσμός του πρώην δήμου στην απογραφή του 2011 ήταν 2.235 άτομα. Η πόλη είναι γνωστή για τα ορυχεία βιτουμίνης. Ο ποδοσφαιρικός σύλλογος είναι η ΚΣ Σελενίτσα. Στην αλβανική απογραφή του 2011, η Σελενίτσα ήταν η μόνη κοινότητα όπου ο αριθμός των ατόμων που δήλωσαν Αρμάνοι ξεπέρασε τον αριθμό των ατόμων που δήλωσαν εθνοτικοί Αλβανοί.
Μαρτίν Κάρολ

Η Μαρτίν Κάρολ (γαλλικά: Martine Carol) 
(16 Μαΐου 1920-6 Φεβρουαρίου,1967), ήταν Γαλλίδα ηθοποιός του κινηματογράφου.
Λουίζα του Βελγίου

Η Λουίζα του Βελγίου ("Louise de Belgique", 6 Φεβρουαρίου 2004 -) είναι κόρη του Πρίγκιπα Λαυρέντιου του Βελγίου.
Σιπάχι

Το Σιπάχι είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αγία Τριάδα Αμμοχώστου. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοπσούκιογιου

Το Τοπσούκιογιου είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άγιος Ανδρόνικος Τρικώμου. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Γρηγόριος Γώγος

Ο Γρηγόριος Γώγος (1824 ή 1828–1898) ήταν Έλληνας θεολόγος και κληρικός.
Βραβείο Ζαν Βιγκό

Το Βραβείο Ζαν Βιγκό (γαλλ. "Prix Jean Vigo"), ​​είναι βραβείο του Γαλλικού κινηματογράφου και δίνεται κάθε χρόνο από το 1951 σε Γάλλο σκηνοθέτη προς τιμήν του Ζαν Βιγκό, και ιδρύθηκε από τον Γάλλο συγγραφέα Κλώντ Αβελίν. Από το 1960, το βραβείο απονέμεται σε σκηνοθέτη μιας ταινίας μεγάλου μήκους και σε σκηνοθέτη μιας ταινίας μικρού μήκους. Το βραβείο δίνεται συνήθως σε ένα νεαρό σκηνοθέτη, για το ανεξάρτητο πνεύμα του και την υφολογική πρωτοτυπία του.
Αϊκούν

Το Αϊκούν είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άγιος Γεώργιος Αμμοχώστου. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Εθνικό Ινστιτούτο της Κορεατικής Γλώσσας

Το Εθνικό Ινστιτούτο της Κορεατικής Γλώσσας είναι ρυθμιστής γλώσσας της κορεατικής. Δημιουργήθηκε στις 23 Ιανουαρίου 1991, από το Προεδρικό Διάταγμα 13163 (14 Νοεμβρίου 1990). Εδρεύει στη Σεούλ στη Νότια Κορέα. 

Το ινστιτούτο ιδρύθηκε αρχικά σε μη κυβερνητικό επίπεδο ως Ακαδημία της Κορεατικής Γλώσσας το 1984. Όταν το ινστιτούτο απέκτησε καθεστώς θυγατρικής του κορεατικού υπουργείο Πολιτισμού, μετονομάστηκε σε Εθνική Ακαδημία της Κορεατικής Γλώσσας το 1991. Μετονομάστηκε στο σημερινό του όνομα το 2005.
Suspiria

Το Suspiria (προφέρεται ως sʊsˈpɪ.ri.a) είναι ιταλική υπερφυσική ταινία τρόμου του 1977, σε σκηνοθεσία Ντάριο Αρτζέντο. Το σενάριο γράφτηκε από τον σκηνοθέτη και την Ντάρια Νικολόντι, το οποίο βασίστηκε ελαφρώς στην ιστορία του Τόμας Ντε Κουίνσι, "Suspiria de Profundis". Η παραγωγή έγινε από τον Αρτζένο και τον αδελφό του Κλαούντιο. Στην ταινία πρωταγωνιστεί η Τζέσικα Χάρπερ, η οποία υποδύεται μία χορεύτρια μπαλέτου, που μεταφέρεται σε μία διακεκριμένη γερμανική σχολή μπαλέτου, που όμως μετά από κάποιες βίαιες δολοφονίες, αντιλαμβάνεται ότι αποτελεί τη βιτρίνα μιας υπερφυσικής συνωμοσίας. Στην ταινία συμμετέχουν και οι Στεφανία Κασίνι, Φλάβιο Μπούτσι, Μίγκελ Μπόζε, Αλίντα Βάλι, Ούντο Κιρ και Τζόαν Μπένετ, της οποίας ήταν και ο τελευταίος κινηματογραφικός ρόλος. 

Η ταινία αποτελεί μέρος της τριλογίς του Αρτζέντο, "Le Tre madri". Την τριλογία συμπληρώνουν οι ταινίες "Inferno" (1980) και "The Mother of Tears" (2007). Το "Suspiria", θεωρείται μία από τις γνωστότερες δουλείες του Αρτζέντο, το οποίο δέχτηκε καλή κριτική για τα οπτικά και στυλιστικά εφέ, για τη χρήση ζωηρών χρωμάτων, καθώς και για τη μουσική του επένδυση, την οποία έγραψε η ιταλική progressie-rock μπάντα Goblin.

Το Suspiria, έλαβε υποψηφιότητα στα Saturn Award, στην κατηγορία Καλύτερος Δεύτερος Γυναικείος Ρόλος, για την ερμηνεία της Τζόαν Μπένετ, το 1978, καθώς επίσης και στην κατηγορία Best DVD Classic Film Release, το 2002. Πλέον η ταινία θεωρείται καλτ, καθώς επίσης και μία από τις πιο σημαντικές ταινίες για το είδος το τρόμου. Το 2018, κυκλοφόρησε διασκευή της εν λόγω ταινίες με το ίδιο όνομα, στην οποία συμμετείχε με δευτερεύοντα ρόλο και η πρωταγωνίστρια της ταινίας Χάρπερ.
Ζωρζ Λοτνέρ

Ο Ζωρζ Λοτνέρ (γαλλικά: Georges Lautner), (24 Ιανουαρίου 1926-22 Νοεμβρίου,2013), ήταν Γάλλος σκηνοθέτης και σεναριογράφος του κινηματογράφου.

Ο Λοτνέρ από τα τέλη της δεκαετίας του 1950, όπου και άρχισε την σκηνοθετική του καριέρα, εως και το 2000 σκηνοθέτησε περισσότερες από 40 ταινίες και συνεργάστηκε με πολύ γνωστούς ηθοποιούς του Γαλλικού σινεμά, οπως οι Ζαν Γκαμπέν, Λίνο Βεντούρα και Ζαν Πολ Μπελμοντό. 
Επίσης εγράψε και περίπου 30 σενάρια για κινηματογραφικές ταινίες και θεωρειται ενας από τους πιο σημαντικούς σκηνοθέτες του Γαλλικού Κινηματογράφου.
Σουλτάν Κιοσέν

Ο Σουλτάν Κιοσέν (τουρκικά: Sultan Kösen, γεννημένος στις 10 Δεκεμβρίου 1982) είναι Τουρκοκούρδος αγρότης που κατέχει το Παγκόσμιο Ρεκόρ Γκίνες για τον ψηλότερο ζωντανό άνδρα με ύψος 251 εκατοστών (2.51 μέτρα). Η αύξηση προέκυψε από την μεγαλακρία που προκλήθηκε από έναν όγκο που επηρεάζει την υπόφυση. Το ανάστημα του είναι τέτοιο που χρησιμοποιεί πατερίτσες για να περπατήσει.
Αλεξάνδρα του Σάιν-Βίτγκενσταϊν-Μπέρλεμπουργκ

Η Αλεξάνδρα του Σάιν-Βίτγκενσταϊν-Μπέρλεμπουργκ ("Alexandra of Sayn-Wittgenstein-Berleburg", 20 Νοεμβρίου 1970 -) είναι κόρη της Πριγκίπισσας Βενεδίκτης της Δανίας. 

Σύμφωνα με τους κανόνες κληρονομικής διαδοχής που έθεσε ο βασιλιάς Φρειδερίκος Θ΄, δεδομένου ότι η πριγκίπισσα Βενεδίκτη και τα παιδιά της, συμπεριλαμβανομένης της πριγκίπισσας Αλεξάνδρας, δεν έχουν λάβει μόνιμη κατοικία τη Δανία, έχουν ουσιαστικά παραιτηθεί από τη θέση τους στη διαδοχή του Δανικού θρόνου.
Αλτίνοβα

Το Αλτίνοβα είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άγιος Ιάκωβος Αμμοχώστου. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ταρασάρι

μικρογραφία|Πακέτο ταρασάρι
Το Ταρασάρι (Νεπάλ Μπάσα: तारासारी) είναι γλυκό σε σχήμα μπάλας που αποτελείται από ζάχαρη. Χρησιμοποιείται ειδικά σε θρησκευτικά μέρη του Ινδουισμού όταν γίνονται προσφορές προς τους θεούς. Αυτό το φαγητό είναι διάσημο στο Νεπάλ.
Ζακ Ροζιέ

Ο Ζακ Ροζιέ (γαλλικά: Jacques Rozier), (10 Νοεμβρίου 1926), είναι Γάλλος σκηνοθέτης και σεναριογράφος του κινηματογράφου. Είναι ένας από τους τελευταίους του Γαλλικού Νέου Κύματος και εχει συνεργαστεί με τον Ζαν-Λυκ Γκοντάρ. Τρεις από τις ταινίες του προβλήθηκαν στο Φεστιβάλ των Καννών. Το 1978, υπήρξε μέλος της κριτικής επιτροπής του 28ου Διεθνούς Φεστιβάλ του Βερολίνου,
Αβεντίνος

== Αβεντίνος ==
Οι πληροφορίες για τον Αβεντίνο βασιλιά της Άλμπας προέρχονται από την ρωμαϊκή μυθολογία κυρίως από την Αινειάδα του Βιργίλιου κατά την οποία ήταν γιός του μεγαλύτερου ήρωα της Αρχαίας Ελλάδος Ηρακλή και της ιέρειας Ρέας. Είχε συμμαχήσει με το βασιλιά των Ρουτούλων Τούρνου ο οποίος πολεμούσε στην Ιταλία τους Τρώες φυγάδες του Αινεία.

Λόγω της μυστικής γέννησής του σε έναν από τους επτά λόφους που ήταν χτισμένη η Ρώμη επειδή η μητέρα του ήταν ιέρεια και απαγορευόταν τότε να έχει παιδιά, πήρε το όνομα του μετέπειτα βασιλιά της Άλμπας καθώς και η συνοικία της Ρώμης μέχρι σήμερα.
Σλοβακικός Παράδεισος

Το Εθνικό Πάρκο «Σλοβακικός Παράδεισος» (σλοβακικά: "Národný park Slovenský raj") είναι εθνικός δρυμός και πάρκο, ένα από τα εννέα εθνικά πάρκα της Σλοβακίας, και βρίσκεται στα βόρεια και κεντρικά της χώρας. Προστατεύει τη φύση της ομώνυμης οροσειράς.

Η έκταση του Πάρκου είναι 197,63 τ.χλμ., ενώ η ενδιάμεση προστατευτική ζώνη γύρω του καλύπτει άλλα 130,11 τ.χλμ. (327,74 τ.χλμ. στο σύνολο). 19 φυσικά καταφύγια, τα 11 «εθνικά», βρίσκονται μέσα στο πάρκο. Ο «Σλοβακικός Παράδεισος» προσφέρει πεζοπορικά μονοπάτια συνολικού μήκους 300 χιλιομέτρων, που σε πολλά σημεία είναι εφοδιασμένα με κάθετες σκάλες, αλυσίδες και μικρές γέφυρες. Περιέχει επίσης περίπου 350 σπήλαια, αλλά από αυτά μόνο το Σπήλαιο των Πάγων της Ντομπσίνσκα, Μνημείο Παγκόσμιας Κληρονομιάς της UNESCO από το 2000, είναι ανοικτό στο κοινό. Τα γραφεία του Πάρκου βρίσκονται στην πόλη Σπίσκα Νόβα Βες.
Τζουζέπε Ουνγκαρέττι

Ο Τζουζέπε Ουνγκαρέττι ("Giuseppe Ungaretti", 8 Φεβρουαρίου 1888 – 1 Ιουνίου 1970) ήταν Ιταλός μοντερνιστής ποιητής, δημοσιογράφος, δοκιμιογράφος, κριτικός και ακαδημαϊκός. Κορυφαίος εκπρόσωπος της πειραματικής τάσης γνωστής ως ερμητισμός, ήταν ένας από τους σημαντικότερους συντελεστές στην ιταλική λογοτεχνία του 20ού αιώνα. Επηρεασμένος από τον συμβολισμό, ευθυγραμμίστηκε για λίγο με τον φουτουρισμό. Όπως πολλοί φουτουριστές, πήρε εθνικιστική θέση κατά τη διάρκεια του Α΄ Παγκοσμίου Πολέμου. Ο Ουνγκαρέττι έκανε το ντεμπούτο του ως ποιητής ενώ μαχόταν στα χαρακώματα.
Κιναμπάλου

Το όρος Κιναμπάλου (μαλάυ: "Gunung Kinabalu") είναι το υψηλότερο βουνό στη μεγάλη νήσο Βόρνεο, στη Νοτιοανατολική Ασία. Με υψόμετρο κορυφής 4.095,2 μέτρα, καθιστά το Βόρνεο το νησί με το τρίτο υψηλότερο μέγιστο υψόμετρο μεταξύ όλων των νησιών της Γης (το Βόρνεο είναι και σε έκταση το τρίτο μεγαλύτερο νησί της Γης). Αποτελεί μέρος της οροσειράς Κρόκερ.

Το Κιναμπάλου βρίσκεται στο βορειότερο μέρος του Βόρνεο, στην ομόσπονδη Πολιτεία Σαμπάχ της Μαλαισίας (παρότι το 73% του νησιού ανήκει σε άλλο κράτος, την Ινδονησία), και έδωσε το όνομά του στην πρωτεύουσα της πολιτείας, την Κότα Κιναμπάλου. Είναι με διαφορά το υψηλότερο βουνό της Μαλαισίας, με δεύτερο το όρος Τρουσμάντι. Αποτελεί οικοπεριοχή πολύ μεγάλης σημασίας, και για τον λόγο αυτό προστατεύεται ολόκληρο ως Εθνικό Πάρκο Κιναμπάλου από το 1964. Το υψηλότερο σημείο, γνωστό ως «Κορυφή του Λόου» (Low's Peak), είναι προσβάσιμο χωρίς τη βοήθεια αναρριχητικού εξοπλισμού. Οι γεωγραφικές συντεταγμένες της περιοχής της κορυφής είναι πλάτος 6°05΄ Βόρειο και μήκος 116°33΄ Ανατολικό. Δεν υπάρχει υψηλότερη κορυφή σε απόσταση μικρότερη των 2538 χιλιομέτρων προς οποιαδήποτε κατεύθυνση.
Ρομπέρ Νταρέν

Ο Ρομπέρ Νταρέν (γαλλικά: Robert Darene), (10 Ιανουαρίου 1914-15 Ιανουαρίου 2016), ήταν Γάλλος ηθοποιός,σκηνοθέτης και σεναριογράφος του κινηματογράφου.
Επαίξε ως ηθοποιός σε 20 ταινίες μεταξύ του 1934 και 1939 και σκηνοθέτησε 9 ταινίες μεταξύ 1951 και 1963.
Μπόνι Τζιν Ντένμπαρ

Η Μπόνι Τζιν Ντένμπαρ ("Bonnie Jeanne Dunbar")(γεννήθηκε στις 3 Μαρτίου 1949) είναι Αμερικανίδα μηχανικός και συνταξιούχος αστροναύτης της NASA . Πέταξε σε πέντε αποστολές διαστημικού λεωφορείου μεταξύ 1985 και 1998, συμπεριλαμβανομένων δύο αποβάθρων με τον διαστημικό σταθμό Μίρ ("Mir)." Από τότε που έφυγε από τη NASA, εργάστηκε σε μουσεία και στην ηγεσία STEM και ως καθηγήτρια μηχανικής αεροδιαστημικής .
Γιανίτσα Κοστέλιτς

Η Γιανίτσα Κοστέλιτς (γεννημένη στις 5 Ιανουαρίου 1982) είναι πρώην αγωνίστρια αλπικού σκι Παγκόσμιου Κυπέλλου και τέσσερις φορές χρυσή Ολυμπιονίκης από την Κροατία. Εκτός από τους Ολυμπιακούς Αγώνες, κέρδισε πέντε χρυσά μετάλλια στο Παγκόσμιο Πρωτάθλημα. Στον διαγωνισμό του Παγκόσμιου Κυπέλλου, κέρδισε τριάντα μεμονωμένους αγώνες, τρεις συνολικούς τίτλους, τρεις τίτλους σλάλομ (αγώνισμα του σκι στο οποίο ο σκιέρ πρέπει να κατέβει μια διαδρομή κάνοντας ελιγμούς ανάμεσα σε πασσάλους που έχουν τοποθετηθεί σε τεθλασμένη γραμμή) και τέσσερις συνδυασμένους τίτλους. Τα επιτεύγματα της Κοστέλιτς στο επαγγελματικό σκι οδήγησαν ορισμένους σχολιαστές, συγγραφείς και συναγωνιστές σκι να τη θεωρήσουν ως τη μεγαλύτερη γυναίκα δρομέα σκι όλων των εποχών.
Κάθριν Μπερ Μπλότζετ

Η Κάθριν Μπερ Μπλότζετ ("Katharine Burr Blodgett") (10 Ιανουαρίου 1898 - 12 Οκτωβρίου 1979) ήταν Αμερικανή φυσικός και χημικός γνωστή για το έργο της στην χημεία των επιφανειών, ιδίως για την εφεύρεση του "αόρατου" ή μη αντανακλαστικού γυαλιού ενώ εργαζόταν στη General Electric . Ήταν η πρώτη γυναίκα που έλαβε διδακτορική υποτροφία στη φυσική από το Πανεπιστήμιο του Κέιμπριτζ, το 1926.
Μαριάνε Κοχ

μικρογραφία| Marianne Koch το 2018
Η Μαριάνε Κοχ "(Marianne Koch)" ( γεννηθείσα στις 19 Αυγούστου 1931) είναι Γερμανίδα ηθοποιός της δεκαετίας του 1950 και του 1960, γνωστή για τις εμφανίσεις της στο Σπαγκέτι Γουέστερν και σε ταινίες περιπέτειας της δεκαετίας του 1960. Αργότερα εργάστηκε ως τηλεοπτική παρουσιάστρια και ως γιατρός.
Έμιλι Σνετλάγκε

Η Μαρία Έμιλι Σνετλάγκε ("Maria Emilie Snethlage)" (13 Απριλίου 1868 - 25 Νοεμβρίου 1929) ήταν μια γερμανικής καταγωγής Βραζιλιάνα νατουραλίστης και ορνιθολόγος που εργάστηκε για την πανίδα πουλιών του Αμαζονίου. Η Σνετλάγκε έζησε στη Βραζιλία από το 1905 μέχρι το θάνατό της. Ήταν η διευθύντρια του Μουζέου Παρανένεσε Εμίλιου Γκοέλντι (Museu Paraense Emílio Goeldi) από το 1914 έως το 1922. Περιέγραψε αρκετά είδη πουλιών κατά την διάρκεια της ζωής της.
Ίντιρα Μπαϊράμοβιτς

Η Ίντιρα Μπαϊράμοβιτς (σερβικά: "Indira Bajramović") είναι ακτιβίστρια Ρομά που ζει στη Βοσνία και Ερζεγοβίνη και είναι διευθύντρια της "Ένωσης Γυναικών Ρομά από την Τούζλα". Εργάστηκε για την παροχή βοήθειας και ανακούφισης σε αγροτικά χωριά Ρομά, και επίσης υποστηρίζει την ισότητα ευκαιριών για τους Ρομά στη Βοσνία-Ερζεγοβίνη τις τελευταίες δύο δεκαετίες. Συγκεκριμένα, η Bajramović έχει εστιάσει την προσοχή της στις δυσκολίες που αντιμετωπίζουν οι άνεργες γυναίκες Ρομά και τα θύματα οικιακής βίας ή κακοποίησης.
Σοφία Τζεξ-Μπλέικ

Η Σοφία Τζεξ-Μπλέικ ("Sophia Louisa Jex-Blake", 21 Ιανουαρίου 1840 – 7 Ιανουαρίου 1912) ήταν Αγγλίδα ιατρός, δασκάλα και φεμινίστρια . Ηγήθηκε της εκστρατείας για την εξασφάλιση της πρόσβασης των γυναικών σε πανεπιστημιακή εκπαίδευση όταν εκείνη και έξι άλλες γυναίκες, συλλογικά γνωστές ως Edinburgh Seven , άρχισαν να σπουδάζουν ιατρική στο Πανεπιστήμιο του Εδιμβούργου το 1869. Ήταν η πρώτη ασκούμενη γυναίκα γιατρός στη Σκωτία και μία από τις πρώτες στο ευρύτερο Ηνωμένο Βασίλειο της Μεγάλης Βρετανίας και της Ιρλανδίας ,υπεύθυνη για την ιατρική εκπαίδευση των γυναικών και συμμετείχε στην ίδρυση δύο ιατρικών σχολών για γυναίκες, στο Λονδίνο και το Εδιμβούργο σε μια εποχή που καμία άλλη ιατρική σχολή δεν εκπαίδευε γυναίκες.
Κουμαμότο

Το Κουμαμότο (Kumamoto) (熊本市, Kumamoto-shi) είναι πρωτεύουσα πόλη του νομού Κουμαμότο στο νησί Κιούσου στην Ιαπωνία. 

, η πόλη υπολογίζεται ότι έχει πληθυσμό 738.907 κατοίκους και η πυκνότητα του πληθυσμού ανέρχεται σε 1893 άτομα ανά τετραγωνικό χιλιόμετρο. Η συνολική περιοχή είναι 390,32 km².

Ο ευρύτερος Δήμος Κουμαμότο (熊本都市圏) είχε 1.461.000 κατοίκους σύμφωνα με την απογραφή πληθυσμού του 2000. , η μητροπολιτική περιοχή αστικής απασχόλησης Κουμαμότο έχει ένα ΑΕΠ της τάξης των 39,8 δισεκατομμυρίων δολαρίων Η.Π.Α. Δεν θεωρείται μέρος της μητροπολιτικής περιοχής Φουκουόκα-Κιτακιούσου παρά τα κοινά τους σύνορα. Η πόλη καθορίστηκε στις 1 Απριλίου 2012 με κυβερνητικό διάταγμα.
Μαρίσα Μάγιερ

Μαρίσα Μάγιερ Αν ( ? Γεννήθηκε 30 Μαΐου του 1975) είναι μία Αμερικανίδα επιχειρηματίας και επενδύτρια. Είναι στέλεχος τεχνολογίας πληροφοριών και συνιδρυτής της Sunshine Contact. Η Μάγιερ διετέλεσε πρόεδρος και διευθύνων σύμβουλος της Yahoo!, μια θέση που κατείχε από τον Ιούλιο του 2012. Ανακοινώθηκε τον Ιανουάριο του 2017 ότι θα παραιτηθεί από το διοικητικό συμβούλιο της εταιρείας κατά την πώληση της επιχειρηματικής δραστηριότητας της Yahoo! Στην Verizon Communications για 4,8 δισεκατομμύρια δολάρια. Δεν θα ενταχθεί στη νέα εταιρεία, που τώρα ονομάζεται Verizon Media (πρώην Oath), και ανακοίνωσε την παραίτησή της στις 13 Ιουνίου του 2017. Είναι απόφοιτος του Πανεπιστημίου του Στάνφορντ και υπήρξε επί μακρόν στέλεχος, ηγέτης χρηστικότητας και βασική εκπρόσωπος της Google (υπάλληλος # 20).
Σύνδρομο Άσερ

Το Σύνδρομο Άσερ, γνωστό και ως σύνδρομο Hallgren, σύνδρομο μελαγχρωστικής αμφιβληστροειδοπάθειας και δυσακουσίας ή σύνδρομο δυστροφίας του αμφιβληστροειδούς χιτώνα και δυσακουσίας, είναι μια σπάνια γενετική διαταραχή που προκαλείται από τη μετάλλαξη σε οποιοδήποτε από τουλάχιστον 11 γονίδια, που έχει ως αποτέλεσμα το συνδυασμό απώλειας της ακοής και προβλημάτων όρασης. Αποτελεί σημαντική αιτία για την τύφλωση και προς το παρόν είναι ανίατη ασθένεια.

Το σύνδρομο Άσερ ταξινομείται σε τρεις υποτύπους, ανάλογα με τα γονίδια που είναι υπεύθυνα για την έναρξη της κώφωσης ή της τύφλωσης. Οι τρεις υποτύποι προκαλούνται από τις μεταλλάξεις σε γονίδια που εμπλέκονται με την λειτουργία του εσωτερικού του αυτιού και του αμφιβληστροειδούς χιτώνα.

Η εμφάνιση του συνδρόμου Άσερ ποικίλει σε όλο τον κόσμο και στις διαφορετικές μορφές εμφάνισης του συνδρόμου, με επιπολασμό τόσο υψηλό όσο είναι το 1 ανά 12.500 στη Γερμανία ή 1 ανά 28.000 στην Νορβηγία. Ο τύπος Ι είναι πιο συνηθισμένος στους εβραϊκούς πληθυσμούς και ο τύπος ΙΙΙ σπάνια συναντάται εκτός των εβραϊκών και φινλανδικών πληθυσμών. Το σύνδρομο Άσερ πήρε το όνομά του από τον Σκωτσέζο οφθαλμίατρο Τσαρλς Άσερ, ο οποίος εξέτασε την παθολογία και την μετάδοση του εν λόγω συνδρόμου το 1914.
Αντιγόνη Ντρισμπιώτη

H Αντιγόνη Ντρισμπιώτη (γεννημένη στις 21 Μαρτίου 1984) είναι Ελληνίδα πρωταθλήτρια του βάδην, η οποία αντιπροσώπευσε την Ελλάδα στους Ολυμπιακούς αγώνες του 2016 και τερμάτισε στην 15η θέση. 

Θεωρείται ως μία από τις καλύτερες Ελληνίδες βαδίστριες όλων των εποχών.
Λάουρα Φλόρες

Η Λάουρα Φλόρες ("Laura Flores", γεννημένη ως Λάουρα Αουρόρα Φλόρες Έρας, ισπανικά: "Laura Aurora Flores Heras", 23 Αυγούστου 1963 -) είναι Μεξικανή ηθοποιός, τραγουδίστρια και παρουσιάστρια.
Αγνή Βλαβιανού Αρβανίτη

Η Αγνή Βλαβιανού Αρβανίτη (9 Μαρτίου 1936 - 7 Απριλίου 2018) ήταν ακαδημαϊκός και ερευνήτρια στο πεδίο της βιολογίας. Η κύρια συμβολή της έγκειται στον τομέα της βιοπολιτικής και στην θεωρία του bios. Πήρε πτυχίο από το Barnard College το 1957, μεταπτυχιακό από το Πανεπιστήμιο της Νέας Υόρκης και διδακτορικό από το Εθνικό και Καποδιστριακό Πανεπιστήμιο Αθηνών. Εργάστηκε ως ερευνήτρια στο Μουσείο Φυσικής Ιστορίας της Νέας Υόρκης, στο Πανεπιστήμιο της Καλιφόρνια στο Μπέρκλεϊ και στο Πανεπιστήμιο του Παρισιού. Έχει διδάξει βιολογία, βιοχημεία και γενετική στο Πανεπιστήμιο της Νέας Υόρκης, στο ΕΚΠΑ και στο Πανεπιστήμιο του Μέριλαντ.

* UNESCO Eolss Publishers Co. Ltd, (2001) OUR FRAGILE WORLD Challenges and Opportunities for Sustainable Development Vol.1, Pg.1027
Julie and the Phantoms

Η Julie and the Phantoms είναι μια αμερικανική τηλεοπτική κωμική-δραματική σειρά μιούζικαλ που δημιουργήθηκε από τους Dan Cross και David Hoge και κυκλοφόρησε στο Netflix στις 10 Σεπτεμβρίου 2020. Η σειρά βασίζεται στη βραζιλιάνικη τηλεοπτική σειρά "Julie e os Fantasmas".
Άννα δούκισσα της Πρωσίας

μικρογραφία|Μία αλληγορία της ένωσης των εδαφών που ενώνονται υπό το Βρανδεμβούργο, μέσω των κληρονομικών δικαιωμάτων της Άννας της Πρωσίας.

Η Άννα δούκισσα της Πρωσίας, γερμ.: Anna von Preußen von Hohenzollern (3 Ιουλίου 1576 - 30 Αυγούστου 1625) από τον Οίκο των Χοεντσόλερν ήταν κόρη του δούκα της Πρωσίας και με τον γάμο της έγινε σύζυγος του εκλέκτορα του Βρανδεμβούργου.
Βιογραφικός Κατάλογος του Κογκρέσου των Ηνωμένων Πολιτειών

Ο Βιογραφικός Κατάλογος του Κογκρέσου των Ηνωμένων Πολιτειών () είναι ένα βιογραφικό λεξικό τόσο των εν ενεργεία όσο και των μελών που έχουν αποσυρθεί από το Κογκρέσο των Ηνωμένων Πολιτειών όπως επίσης και του προκατόχου σχήματος του Ηπειρωτικού Κονγκρέσου. Στο λεξικό αυτό επίσης περιλαμβάνονται τα μέλη του Κογκρέσου χωρις δικαίωμα ψήφου καθώς και Επίτροποι (Resident Commissioners) από τις Φιλιππίνες και το Πουέρτο Ρίκο .

Η ηλεκτρονική έκδοση του καταλόγου παρέχει την δυνατότητα εντοπισμού και ανάκτησης σε επιστολές, έγγραφα, επιστολές , καθώς και μια εκτεταμένη βιβλιογραφία έργων που έχουν δημοσιευτει και σχετίζονται με το μέλος.
Λίτσα Κουρουπάκη

Η Λίτσα Κουρουπάκη (1964) είναι Ελληνίδα πολιτικός και μέλος του ελληνικού κοινοβουλίου για το Πανελλήνιο Σοσιαλιστικό Κίνημα (ΠΑΣΟΚ).
Αϊλίν Μουχίκα

Η Αϊλίν Μουχίκα ("Aylín Mújica", γεννημένη ως Αϊλίν Μουχίκα Ρικάρ "Aylín Mújica Ricard", 24 Νοεμβρίου 1974 -) είναι Κουβανή ηθοποιός, μοντέλο και χορεύτρια.
Υπουργός Οικονομικών των Ηνωμένων Πολιτειών

Ο Υπουργός Οικονομικός των Ηνωμένων Πολιτειών (αγγλ. "United States Secretary of Treasury"), είναι ο επικεφαλής του Υπουργείου Οικονομικών των Ηνωμένων Πολιτειών και ο πιο φθηνός υπουργός των ΗΠΑ, ο οποίος ασχολείται με όλα τα οικονομικά και νομισματικά θέματα που αφορούν την ομοσπονδιακή κυβέρνηση των ΗΠΑ, καθώς επιβλέπει ορισμένες ομοσπονδιακές υπηρεσίες που υπάγονται στο Υπουργείο. 

Ο Υπουργός Οικονομικός, είναι επίσης, ο κύριος οικονομικός σύμβουλος του Προέδρου των ΗΠΑ, ενώ είναι υπεύθυνος για την χάραξη της οικονομικής, χρηματοοικονομικής και νομισματικής πολιτικής των Ηνωμένων Πολιτειών. 

Η θέση του "Γραμματέα του Θησαυροφυλακίου" (Υπουργού Οικονομικών), καθιερώθηκε το 1789, και είναι ανάλογη με αυτή των υπολοίπων υπουργών οικονομικών άλλων κρατών. 

Μαζί με τον Υπουργό Εξωτερικών, τον Υπουργό Άμυνας και τον Γενικό Εισαγγελέα, είναι οι πιο σημαντικοί υπουργοί της ομοσπονδιακής κυβέρνησης των ΗΠΑ, λόγω της φύσης και της σημασίας των αντικειμένων τους.

Από τις 26 Ιανουαρίου 2021, η πρώην Πρόεδρος της Ομοσπονδιακής Τράπεζας των ΗΠΑ Τζάνετ Λ. Γέλεν από την Καλιφόρνια, υπηρετεί ως 78η Υπουργός Οικονομικών των Ηνωμένων Πολιτειών.

__ΕΥΡΕΤΗΡΙΟ__
Ρίτα Φάρια

Η Ρίτα Φάρια Πάουελ ("Reita Faria Powell)", γεννήθηκε στις 23 Αυγούστου 1943 στη Βρετανική Βομβάη (τώρα Μουμπάι) από γονείς καταγόμενους από την Γκόα. Είναι Ινδή ιατρός, πρώην μοντέλο και διαγωνιζόμενη ομορφιάς που κέρδισε τον τίτλο Μις Κόσμος το 1966, καθιστώντας την πρώτη Ασιάτισσα γυναίκα που θα κερδίσει την εκδήλωση. Είναι επίσης η πρώτη νικήτρια του Μις Κόσμος που έχει πιστοποιηθεί ως ιατρός .
Παγκόσμιο Πρωτάθλημα Στίβου Ενόπλων 1954

Το Παγκόσμιο Πρωτάθλημα Στίβου Ενόπλων 1954 ήταν η 9η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στο Gemeentelijk Sportpark Tilburg (πρώην έδρα της Βίλεμ Τβε), στο Τίλμπουρχ μεταξύ 30 και 31 Ιουλίου του 1954.

Στο πρωτάθλημα διεξήχθησαν 18 αγωνίσματα και έλαβαν μέρος αθλητές από 8 χώρες-μέλη του ΣΙΣΜ.

Στον πίνακα των μεταλλίων στην πρώτη θέση κυριάρχησαν οι Ηνωμένες Πολιτείες με 7 χρυσά μετάλλια και 17 συνολικά. Η Τουρκία κέρδισε τη δεύτερη θέση με 3 χρυσά μετάλλια και 4 συνολικά. Την τρίτη θέση κατέκτησε η Ελλάδα με 2 χρυσά μετάλλια και 10 συνολικά. Στην επίσημη βαθμολογία που δημοσιεύθηκε η ομάδα των Ηνωμένων Πολιτειών αναδείχθηκε πρωταθλήτρια με 111 βαθμούς. Τη δεύτερη θέση κατέλαβε η Ελλάδα με 66 βαθμούς και την τρίτη η Γαλλία με 64 βαθμούς.
Μελίτα Σταύρου-Σηφάκη

Η Μελίτα Σταύρου-Σηφάκη (18 Ιουνίου 1952) είναι Ελληνίδα γλωσσολόγος με ειδίκευση στην νέα ελληνική γλώσσα. Σπούδασε γλωσσολογία στο ΑΠΘ (1970-1975). Συνέχισε με μεταπτυχιακές σπουδές στις ανατολικές και αφρικανικές σπουδές (1979-1982) στο Πανεπιστήμιο του Λονδίνου, από όπου έλαβε το διδακτορικό της στην γενική γλωσσολογία το 1983 ενώ η διατριβή της είχε ως θέμα την δομή των ουσιαστικών στην νέα ελληνική γλώσσα. Από το 1984 έως το 1989 εργάστηκε ως ερευνητικό προσωπικό στην Φιλοσοφική του Πανεπιστημίου Κρήτης (Ρέθυμνο) και αργότερα εργάστηκε σε διάφορες θέσεις στο Πανεπιστήμιο Θεσσαλονίκης έως το 2005 όταν διορίστηκε καθηγήτρια γλωσσολογίας στο ίδιο ίδρυμα.

Η έρευνά της επικεντρώνεται γύρω από την θεωρητική γλωσσολογία, την σύνταξη, την σχέση μεταξύ σύνταξης και σημασιολογίας, την σχέση μεταξύ μορφολογίας και σύνταξης, την σχέση μεταξύ σύνταξης και μορφοσύνταξης. Όσον αφορά την ελληνική γλώσσα, το ερευνητικό ενδιαφέρον της επικεντρώνεται στην σύνταξη, την φρασεολογία και την αυτόματη μετάφραση.
Καλχάτ

Η αρχαία πόλη Καλχάτ ή Γκαλχάτ (Qalhat) (αραβικά: قلهات‎) βρίσκεται στην ανατολική ακτή του Σουλτανάτου του Ομάν, περίπου 20 χιλιόμετρα βόρεια της πόλης Σουρ και 60 χιλιόμετρα από το ανατολικότερο άκρο της αραβικής χερσονήσου. Η πόλη οριοθετείται από εσωτερικά και εξωτερικά τείχη και έχει έκταση πάνω από 35 εκτάρια. Ανακηρύχθηκε μνημείο παγκόσμιας κληρονομιάς της UNESCO το 2018. Στην εποχή της η πόλη ήταν γνωστή και με το όνομα Καλχά (Calha). Με αυτό το όνομα αναφέρεται από τον Αβραάμ Ορτέλιους (Abraham Ortelius) σε έναν ιστορικό άτλαντα, που είχε σχεδιάσει από το 1570. Ανασκαφές στον αρχαιολογικό χώρο γίνονται συστηματικότερα από το 2008. Παράλληλα γίνονται εργασίες συντήρησης και σταθεροποίησης των αρχαιολογικών ευρημάτων.
Ελισάβετ Σακελλαρίδου

Η Ελισάβετ Σακελλαρίδου (1950-) είναι Ελληνίδα συγγραφέας και ερευνήτρια με ειδίκευση στην βρετανική λογοτεχνία και δράμα, με έμφαση στον Χάρολντ Πίντερ. Εργάζεται στο Τμήμα Αγγλικής Γλώσσας και Φιλολογίας του ΑΠΘ, στο Πανεπιστήμιο του Λιντς και στο Πανεπιστήμιο του Λονδίνου.
Στεφανία Τουρκέβιτς

Η Στεφανία Τουρκέβιτς Λουκιάνοβιτς (25 Απριλίου 1898, Λβιβ, Αυστροουγγαρία - 8 Απριλίου 1977, Κέιμπριτζ, Ηνωμένο Βασίλειο) ήταν Ουκρανή συνθέτης, πιανίστας και μουσικολόγος, αναγνωρισμένη ως η πρώτη γυναίκα συνθέτης της Ουκρανίας. Τα έργα της απαγορεύτηκαν στην Ουκρανία από τους Σοβιετικούς.
Η Πόλη των Χαμένων Παιδιών

Η Πόλη των Χαμένων Παιδιών (Γαλλικός τίτλος: "La Cité des enfants perdus") είναι ταινία επιστημονικής φαντασίας του 1995, σε σκηνοθεσία Μαρκ Καρό και Ζαν-Πιέρ Ζενέ, σε σενάριο των Ζαν-Πιέρ Ζενέ και Ζιλ Αντριάν, με πρωταγωνιστή τον Ρον Πέρλμαν. 

Η ταινία είναι διεθνής συμπαραγωγή Γαλλίας, Γερμανίας και Ισπανίας. Στιλιστικά σχετίζεται με την προηγούμενη ταινία των Ζενέ-Καρό "Ντελικατέσεν" (1991) και την επόμενη του Ζενέ, "Αμελί" (2001).

Η μουσική είναι του Άντζελο Μπανταλαμέντι, τα κοστούμια σχεδιασμένα από τον Ζαν-Πωλ Γκοτιέ και η φωτογραφία του Νταριούς Κοντζί. Η ταινία παρουσιάστηκε στο Φεστιβάλ των Καννών το 1995.
Γιαγιάδες του Μπουράνοβο

μικρογραφία|Οι Γιαγιάδες του Μπουράνοβο σε συναυλία το 2011
Οι Μπουρανόφσκιε Μπάμπουσκι (, Ουντμούρτικα: Брангуртысь песянайёс, Μπρανγκούρτις πεσιανάιγιος, που σημαίνει "Γιαγιάδες του Μπουράνοβο") είναι ρωσικό συγκρότημα εθνοπόπ με έδρα το Μπουράνοβο της Ουντμούρτιας, αποτελούμενο από οκτώ ηλικιωμένες γυναίκες. Εκπροσώπησαν την Ρωσία στον Διαγωνισμό Τραγουδιού της Eurovision 2012 στο Μπακού του Αζερμπαϊτζάν όπου τερμάτισαν δεύτεροι.
Δωροθέα Κριστιάνε Έρξλεμπεν

Η Δωροθέα Κριστιάνε Έρξλεμπεν (γερμανικά: Dorothea Christiane Erxleben) το γένος Λεπόριν (13 Νοεμβρίου 1715, Κβέντλινμπουργκ - 13 Ιουνίου 1762, Κβέντλινμπουργκ ) ήταν η πρώτη γυναίκα γιατρός στη Γερμανία και η πρώτη γυναίκα με άδεια άσκησης επαγγέλματος από ένα ρυθμιστικό ιατρικό σώμα για να ασκήσει την ιατρική στον κόσμο.
Θεόφιλος Βανδώρος

Ο Θεόφιλος Βανδώρος (Αθήνα, 1 Ιουλίου 1960 - Αθήνα, 10 Μαρτίου 2021) ήταν Έλληνας ηθοποιός, γιος του επίσης ηθοποιού Νίκου Βανδώρου.
Αρένα Τόρουν

Η Αρένα Τόρουν (πολωνικά: "Arena Toruń") είναι μια κλειστή αρένα αθλητικών και ψυχαγωγικών δραστηριοτήτων πολλαπλών χρήσεων στο Τόρουν, στο Βοεβοδάτο Κουγιαβίας-Πομερανίας της Πολωνίας. Είναι η έδρα της ομάδας καλαθοσφαίρισης Τβάρντε Πιερνίκι Τόρουν.
Το τάβλι

Το τάβλι είναι μονόπρακτο θεατρικό έργο του Έλληνα θεατρικού συγγραφέα Δημήτρη Κεχαΐδη, που γράφτηκε το 1971 και παραστάθηκε πρώτη φορά το 1972 από το «Θέατρο Τέχνης Κάρολου Κουν», σε σκηνοθεσία του ίδιου του Κάρολος Κουν, και με πρωταγωνιστές τους Νικήτα Τσακίρογλου και Γιάννη Μόρτζο.
Το έργο - εμπνευσμένο από μια παρόμοια σκηνή (δυο άνθρωποι που παίζουν τάβλι ένα καλοκαιρινό απόγευμα στο Θησείο) που είδε ο συγγραφέας -είναι μια λαϊκή κωμωδία χαρακτήρων που αναδεικνύει την νοοτροπία του Νεοέλληνα για εύκολο πλουτισμό, νοοτροπία που ο συγγραφέας "προφητικά" διείδε ήδη από την δεκαετία του 1970., καθώς αυτή ξεφεύγει από την σφαίρα της πραγματικότητας και μετατρέπεται σε φαντασίωση.

Το έργο θεωρείται από τα εμβληματικότερα της μεταπολεμικής ελληνικής δραματουργίας, αφού πέτυχε να παρουσιάσει και να καυτηριάσει με τρόπο λιτό αλλά γλαφυρό, την νοοτροπία του Νεοέλλληνα, ανοίγοντας το δρόμο για τους μετέπειτα Έλληνες θεατρικούς συγγραφείς να ασχοληθούν πάμπολλες φορές με το θέμα αυτό.. Όπως επισημαίνει και ο Ιεροκλής Μιχαηλίδης, πρωταγωνιστής σε μια από πρόσφατες παραστάσεις του έργου, "«Είναι από τα πιο ενδιαφέροντα έργα και από άποψη χαρακτηριολογίας και από τα πιο σημαντικά μεταπολεμικά έργα του ελληνικού θεάτρου. Γιατί είναι κι ένα έργο που έχει ιδιαίτερο χιούμορ, έχει έντονο το λαϊκό στοιχείο, την αρνητική πλευρά των χαρακτήρων οι οποίοι ταυτόχρονα είναι και λαμόγια, αλλά και συμπαθείς κι έχει και μια πικρή αλήθεια κάτω από το χιούμορ. Νομίζω ότι είναι από τα εμβληματικότερα έργα της νεοελληνικής δραματουργίας.»"

Το έργο όπως τονίζει ο συγγραφέας του, πρέπει να παίζεται μαζί με το άλλο μονόπρακτό του, «Τη Βέρα» καθώς αποτελούν ένα δίπτυχο, δείχνοντας τις δυο όψεις που παίρνει η τάση της φυγής του Νεοέλληνα από την πραγματικότητα: από τη μια, στο παιχνίδι, Το τάβλι - από την άλλη στην ερωτική κατάκτηση «Η Βέρα».
Συγκεκριμένα, ο θεατρικός κριτικός, Θόδωρος Κρητικός γράφει το 1972, σε κριτική του στην εφημερίδα Ακρόπολις: «Τα δυο μονόπρακτα αποτελούν την ουσιαστικότερη μέχρι σήμερα συμβολή για την δημιουργία οργανικής θεατρικής τέχνης στον τόπο μας. Η τερατολογική ευφορία του κειμένου, η συνειρμική λογική του, η βέβηλη σάτιρα και το πνεύμα της σύγχρονης ασυμβίβαστης αμφισβήτησης που αυτή εκφράζει, η αχαλίνωτη ζωϊκή ενέργεια του διαλόγου και η καραγκιοζίστικη πολλές φορές χυδαιότητά του, κάνουν τα δίδυμα μονόπρακτα του Δημήτρη Κεχαΐδη, έργα πρωτοποριακά για το θέατρό μας - μη την ουσιαστικότερη σημασία της λέξης "πρωτοποριακός". »
Τζαμί του Μποχονίκι

Το Τζαμί του Μποχονίκι (πολωνικά: "Meczet w Bohonikach") είναι ξύλινο τζαμί που βρίσκεται στο χωριό Μποχονίκι του Βοεβοδάτου Ποντλάσκιε στην Πολωνία.
Σουντά Μούρτι

Η Σουντά Μούρτι (του γένους Kulkarni ) (19 Αυγούστου 1950 - ) είναι Ινδή καθηγήτρια μηχανικής, συγγραφέας στην Καναντική γλώσσα, τη γλώσσα Μαράτι και στην Αγγλική, καθώς και κοινωνική λειτουργός. Είναι επίσης πρόεδρος του "Ιδρύματος Infosys" . Είναι παντρεμένη με τον συνιδρυτή του Infosys, Ν.Ρ. Ναραγιάνα Μούρτι.

Η Σουντά Μούρτι ξεκίνησε την επαγγελματική της καριέρα στην επιστήμη των υπολογιστών και στη μηχανική. Είναι η πρόεδρος του "Ιδρύματος Infosys" και μέλος των πρωτοβουλιών δημόσιας υγειονομικής περίθαλψης του Ιδρύματος Μπιλ και Μελίντα Γκέιτς . Έχει ιδρύσει πολλά ορφανοτροφεία, συμμετείχε σε προσπάθειες αγροτικής ανάπτυξης, υποστήριξε το κίνημα παροχής εγκαταστάσεων υπολογιστών και βιβλιοθηκών σε όλα τα κυβερνητικά σχολεία της Καρνάτακα και ίδρυσε την «Κλασσική Ινδική Βιβλιοθήκη Μούρτι» στο Πανεπιστήμιο του Χάρβαρντ . Έλαβε το "Βραβείο Καλύτερου Καθηγητή" το 1995 από το «Ρόταρυ Κλαμπ» της Μπενγκαλούρου . Η Μούρτι είναι πιο γνωστή για το κοινωνικό της έργο και τη συμβολή της στη λογοτεχνία στην Καναντική και στην Αγγλική γλώσσα. Το "Dollar Bahu" (Αγγλικά: "Dollar Daughter-in-law"), ένα μυθιστόρημα που αρχικά γράφτηκε από αυτήν στην Καναντική και αργότερα μεταφράστηκε στα Αγγλικά ως "Dollar Bahu," δραματοποιήθηκε σε τηλεοπτική δραματική σειρά από την "Zee TV" το 2001. Η Σουντά Μούρτι έχει επίσης παίξει στην ταινία "Marathi Pitruroon" και στην καναντική ταινία "Prarthana". Έχει εμφανιστεί επίσης στη σειρά "Kaun Banega Crorepati".

* Sudha Murty Books για παιδιά και νεαρούς ενήλικες
Τζαμί του Κρουσινιάνι

Το Τζαμί του Κρουσινιάνι (πολωνικά: "Meczet w Kruszynianach") είναι ξύλινο τζαμί που βρίσκεται στο χωριό Κρουσινιάνι του Βοεβοδάτου Ποντλάσκιε στην Πολωνία. Το κτίριο είναι το παλαιότερο τζαμί των Λιπκάνων Τάταρων στην Πολωνία, χτισμένο σε σχέδιο ορθογωνίου, με διαστάσεις 10 επί 13 μέτρα.
Καρολίνα Γιάγκεμανν

Η Καρολίνα Γιάγκεμανν του Χάυγκεντορφ, γερμ.: Carolina Jagemann, feiherr von Heygendorff (25 Ιανουαρίου 1777, στη Βαϊμάρη - 10 Ιουλίου 1848, στη Δρέσδη ) ήταν μία μεγάλη γερμανίδα ηθοποιός και τραγουδίστρια όπερας. Οι σπουδαίοι ρόλοι της περιλάμβαναν την Ελισάβετ στη "Μαρία Στιούαρτ" (1800) και τη Μπεατρίτσε στη "Νύφη της Μεσσίνα" (1803). Επίσης έγινε γνωστή ως ερωμένη του Καρόλου-Αυγούστου μεγάλου δούκα της Σαξονίας-Βαϊμάρης-Άιζεναχ, πατέρα των τριών παιδιών της. Τόσο αυτής όσο και του Καρόλου-Αυγούστου οι προσωπογραφίες ζωγραφίστηκαν από τον Χάινριχ Κρίστοφ Κολμπ.
Rhea Ripley

Η Ντέμι Μπένετ (αγγλικά: "Demi Bennett", 11 Οκτωβρίου 1996) είναι Αυστραλή επαγγελματίας παλαίστρια που ανήκει στο δυναμικό του προγράμματος NXT του WWE, στο οποίο συμμετέχει με το ψευδώνυμο Rhea Ripley.
Λου Αντρέας-Σαλομέ

Η Λου Αντρέας-Σαλομέ (γεν. 12 Φεβρουάριος 1861 στην Αγία Πετρούπολη - † 5 Φεβρουαρίου 1937 στο Γκέτινγκεν) ήταν διάσημη συγγραφέας, αφηγήτρια, δοκίμιογράφος και ψυχαναλύτρια καταγόμενη από μια Ρωσογερμανική οικογένεια. Γνωστή έγινε μέσω του συγγραφικού της έργου στους τομείς της θρησκείας, της φιλοσοφίας και της θεωρίας της τέχνης.
Λίντα Λόβλεϊς

Η Λίντα Λόβλεϊς (γεν. 10 Ιανουαρίου 1949 στη Νέα Υόρκη † 22. Απριλίου 2002 στο Ντένβερ, Κολοράντο, πραγματικό όνομα "Λίντα Σούζαν Μπόουρμαν") ήταν μια από τις πιο διάσημες Αμερικανίδες ηθοποιούς πορνογραφικών ταινιών της δεκαετίας του 1970.
Άνα Ασλάν

Η Άνα Ασλάν "(Ana Aslan)" ( ; 1η Ιανουαρίου 1897 - 20 Μαΐου 1988) ήταν ρουμάνα βιολόγος και γιατρός .
Μάγδα Γκέμπελς

Η Μάγδα Γκέμπελς (γεν. 11 Νοέμβριος 1901 στο Βερολίνο ως "Γιοχάνα Μαρία Μαγκνταλένα Μπέρεντ, από το 1908 Φριντλέντερ", "από το 1920 Ρίτσελ", 1921-1931 Κβαντ, - 1. Μαΐου του 1945* ήταν η σύζυγος του ναζιστή πολιτικού και υπουργού προπαγάνδας του 3ου Ράιχ Γιόζεφ Γκέμπελς.
Παντζάμποι

Οι Παντζάμποι (Παντζάμπ : , Παντζάμπι : ਪੰਜਾਬੀ) ή ο λαός Παντζάμπ, αποτελούν Ινδοάρια εθνογλωσσική ομάδα που συνδέεται με την περιοχή Παντζάμπ στη Νότια Ασία, συγκεκριμένα στο βόρειο τμήμα της ινδικής ηπείρου η οποία επί του παρόντος χωρίζεται μεταξύ του Πακιστανικού Παντζάμπ και του Ινδικού Παντζάμπ. Ομιλούν τα Παντζάμπι, γλώσσα Ινδοάριας οικογένειας. Ο όρος Παντζάμπ σημαίνει κυριολεκτικά η γη πέντε υδάτων στα Περσικά: παντζ ("πέντε") ᾱμπ ("ύδατα"). Το όνομα της περιοχής εισήχθη από τους Τουρκοπέρσες κατακτητές της ινδικής ηπείρου. Οι Παντζάμποι αποτελούν την 7η μεγαλύτερη εθνοτική ομάδα στον κόσμο σε συνολικό πληθυσμό.
Μπίντι Έργουιν

Η Μπίντι ΣουΈργουιν ("Bindi Sue Irwin") (γεννημένη στις 24 Ιουλίου 1998) είναι τηλεοπτικό πρόσωπο στην Αυστραλία, οικολόγος, φύλακας ζωολογικού κήπου και ηθοποιός . Όταν ήταν 9 ετών, η Έργουιν παρουσίασε το "Bindi the Jungle Girl", μια τηλεοπτική σειρά ντοκιμαντέρ για τα παιδιά αφιερωμένη στην άγρια ζωή. Έχει επίσης ασχοληθεί με την ηθοποιία, το τραγούδι, το χορό, τη παρουσίαση σόου παιχνιδιών και έχει δημιουργήσει δύο εκπαιδευτικά DVD γυμναστικής. Είναι επίσης γνωστή για τη νίκη της στη σεζόν 21 του "Dancing with the Stars" (ΗΠΑ). Αυτή τη στιγμή πρωταγωνιστεί μαζί με τη μητέρα της Τέρρι και τον μικρότερο αδερφό της Ρόμπερτ στο Crikey!Είναι οι Έργουινς.

Η Μπίντι Έργουιν είναι η μεγαλύτερη απο τα δύο παιδιά τoυ οικολόγου και τηλεοπτικού προσώπου Στίβι Έργουιν "(Steve Irwin)" και της συζύγου του, Τέρι Έργουιν (Terri Irwin), η οποία είναι σήμερα ιδιοκτήτης του ζωολογικού κήπου της Αυστραλίας. Ο μικρότερος αδερφός της Μπίντι είναι ο Ρόμπερτ Έργουιν (Robert Irwin), ένα τηλεοπτικό πρόσωπο και φωτογράφος και είναι η εγγονή του φυσιολάτρη και ερπετολόγου Μπομπ Έργουιν (Bob Irwin) Είναι παντρεμένη με τον Αμερικανό επαγγελματία γέικμπόρντερ (θαλάσσιο σπορ με σανίδα) Τσάντλερ Πάουελ, ο οποίος είναι και μέλος του προσωπικού στον Αυστραλιανό Ζωολογικό Κήπο.
Ράφαου Μπζοζόφσκι

Ο Ράφαου Μπζοζόφσκι (στα Πολωνικά: "Rafał Brzozowski", γεννημένος στις 8 Ιουνίου 1981) είναι Πολωνός τραγουδιστής. Η καριέρα του ξεκίνησε από τη συμμετοχή του στην πρώτη σεζόν του The Voice of Poland το 2011. Το 2020, ήταν ένας από τους 3 παρουσιαστές του Παιδικού Διαγωνισμού Τραγουδιού της Eurovision το που διεξήχθη στη Βαρσοβία. Εκπροσώπησε την Πολωνία στο στο Ρότερνταμ με το τραγούδι "The Ride" αλλά έμεινε εκτός τελικού.
Τούρκοι της Δυτικής Θράκης

Το συγκρότημα [[Balkanatolia|Βαλκανατόλια]] στο το σταθμό τρένων της [[Κομοτηνή|Κομοτηνής]].
Οι Τούρκοι της Δυτικής Θράκης είναι μία μη αναγνωρισμένη από το κράτος εθνοτική μειονότητα στην Δυτική Θράκη και συγκεκριμένα στους νομούς Ξάνθης και Ροδόπης. Τα μέλη της μειονότητας αυτοχαρακτηρίζονται ως Τούρκοι, ομιλούνε την Τουρκική γλώσσα, παράλληλα με την ελληνική, και στο θρήσκευμα είναι ως επί το πλείστον μουσουλμάνοι. Συνολικά στην μειονότητα αριθμούνται περίπου 50,000 μέλη, δηλαδή το 29% συνολικού πληθυσμού της Θράκης , και κατά άλλες πηγές ο αριθμός είναι μεγαλύτερος και κυμαίνεται μεταξύ 80.000 και 120.000. Το ελληνικό κράτος δεν αναγνωρίζει τα μέλη της ως ξεχωριστή μειονότητα αλλά τα κατατάσσει μαζί με τους Πομάκους και τους μουσουλμάνους Ρομά, στην ενιαία μουσουλμανική μειονότητα της Δυτικής Θράκης. Οι Τούρκοι (ή "Τουρκογενείς", όπως αποκαλούνται επίσημα από το κράτος) αποτελούν περίπου το 50% της μουσουλμανικής μειονότητας.
Τατιάνα Γκούσιν

Η Τατιάνα Γκούσιν (γεννημένη στις 26 Ιανουαρίου 1994) είναι Ελληνίδα αθλήτρια του στίβου, πρωταθλήτρια στο άλμα εις ύψος.
Yu-Gi-Oh! Forbidden Memories

Το Yu-Gi-Oh! Forbidden Memories, γνωστό στην Ιαπωνία ως Yu-Gi-Oh! Shin Duel Monsters (遊戯王真デュエルモンスターズ封印されし記憶) είναι ένα βιντεοπαιχνίδι που βασίζεται στην Yu-Gi-Oh! σειρά manga και anime. Tο παιχνίδι που δημιουργήθηκε για το PlayStation, λαμβάνει χώρα στην Αρχαία Αίγυπτο που οι παίκτες παίζουν το παιχνίδι καρτών Yu-Gi-Oh! μαζί με τους χαρακτήρες της σειράς. Το Yu-Gi-Oh! Forbidden Memories είναι η νέα έκδοση του PlayStation της δημοφιλούς σειράς Yu-Gi-Oh του Καζούκι Τακαχάσι, των οποίων οι ρίζες βρίσκονται στο manga και η εξαιρετικά δημοφιλής σειρά κινουμένων σχεδίων με το ίδιο όνομα. Στην παράδοση άλλων μεταφράσεων καρτών-παιχνιδιών σε βίντεο-παιχνιδιών, η έκδοση Forbidden Memories διαθέτει μια σχετικά ομαλή επαφή καρτών και δημιουργίας τράπουλας η οποία σε συνδυασμό με τις κινούμενες τρισδιάστατες μάχες μέσα στο παιχνίδι, πρέπει να είχε προσελκύσει τους θαυμαστές της σειράς. Παίκτες που είναι νέοι σε αυτό το βιντεοπαιχνίδι του Yu-Gi-Oh! θα πρέπει να είναι προετοιμασμένοι για αρκετή δουλειά λόγο των ισχυρών μονομάχων που θα αντιμετωπίσουν αργότερα.